এই প্রজাতির মাছের দেহ সুগঠিত এবং বেশ গভীর। এদের মাথা তুলনামূলকভাবে ছোট। চোখ মাথার অঙ্কীয় তল থেকে দেখা যায়। পৃষ্ঠদেশ ধনুকের মত বাঁকা। মুখ ছোট। মুখের চির চোখের নিচ পর্যন্ত বিস্তৃত নয়। ঠোঁট পুরু ও মাংসল। এদের দেহের পৃষ্ঠভাগ ধূসর-সবুজ, পার্শ্বদিক হালকা গোলাপি যার উপরের দিকে সবুজাভ সোনালি, কিন্তু নিচে হালকা জলপাই-সবুজ বর্ণের হয়। এদের পেটের রং রূপালী, মাথা ফুলকা রন্ধ্রের উপরে হালকা গোলাপী বর্ণের এবং চোখের নিচে হালকা হলুদ ও কানকোতে হালকা আকাশী নীল বর্ণের হয়। পৃষ্ঠপাখনা লালচে; শ্রোণী বক্ষ এবং পায়ুপাখনা গাঢ় কমলা বর্ণের দেখতে হয়।

এই প্রজাতির মাছের দৈর্ঘ্য ১৫০ সেমি পর্যন্ত হয়ে থাকে। ভারতে এই প্রজাতির ডিপ্লয়েড ক্রোমোজোম সংখ্যা ১০০ পাওয়া গেছে।

অন্যান্য
বিস্তৃতি
বাংলাদেশে বর্তমান অবস্থা এবং সংরক্ষণ
বর্ণনা